CELEX: 32011R1231
Language: hr
Date: 2011-11-16 00:00:00
Title: Uredba (EU) br. 1231/2011 Europskog parlamenta i Vijeća od 16. studenoga 2011. o izmjeni Uredbe Vijeća (EZ) br. 378/2007 u pogledu pravila za provedbu dobrovoljne modulacije izravnih plaćanja u okviru zajedničke poljoprivredne politike

03/Sv. 66
               
               
                  HR
               
               
                  Službeni list Europske unije
               
               
                  151
               
            32011R1231
      
                  L 326/24
               
               
                  SLUŽBENI LIST EUROPSKE UNIJE
               
            UREDBA (EU) br. 1231/2011 EUROPSKOG PARLAMENTA I VIJEĆA
      od 16. studenoga 2011.
      o izmjeni Uredbe Vijeća (EZ) br. 378/2007 u pogledu pravila za provedbu dobrovoljne modulacije izravnih plaćanja u okviru zajedničke poljoprivredne politike
      EUROPSKI PARLAMENT I VIJEĆE EUROPSKE UNIJE,
      uzimajući u obzir Ugovor o funkcioniranju Europske unije, a posebno njegov članak 43. stavak 2.,
      uzimajući u obzir prijedlog Europske komisije,
      nakon dostavljanja nacrta zakonodavnog akta nacionalnim parlamentima,
      uzimajući u obzir mišljenje Europskog gospodarskog i socijalnog odbora (1),
      u skladu s redovitim zakonodavnim postupkom (2),
      budući da:
      
                  (1)
               
               
                  Uredba Vijeća (EZ) br. 378/2007 od 27. ožujka 2007. o pravilima za dobrovoljnu modulaciju izravnih plaćanja predviđenu Uredbom (EZ) br. 1782/2003 o zajedničkim pravilima za programe izravne potpore u sklopu zajedničke poljoprivredne politike i o uvođenju određenih programa potpore poljoprivrednicima (3) prenosi na Komisiju ovlasti provođenja nekih odredbi te Uredbe.
               
            
                  (2)
               
               
                  Kao posljedica stupanja na snagu Ugovora iz Lisabona, ovlasti prenesene na Komisiju u skladu s uredbom (EZ) br. 378/2007 moraju biti usklađene s člancima 290. i 291. Ugovora o funkcioniranju Europske unije.
               
            
                  (3)
               
               
                  Kako bi se osigurali ujednačeni uvjeti za provođenje Uredbe (EZ) br. 378/2007 u dotičnim državama članicama, provedbene ovlasti potrebno je prenijeti na Komisiju.
               
            
                  (4)
               
               
                  Provedbene ovlasti u vezi donošenja posebnih odredbi za uključenje dobrovoljne modulacije u programiranje ruralnog razvoja i za financijsko upravljanje dobrovoljnom modulacijom moraju se provoditi u skladu s Uredbom (EU) br. 182/2011 Europskog parlamenta i Vijeća od 16. veljače 2011. o utvrđivanju pravila i općih načela u vezi s mehanizmima nadzora država članica nad izvršavanjem provedbenih ovlasti Komisije (4).
               
            
                  (5)
               
               
                  Komisija mora putem provedbenih akata i s obzirom na njihov poseban značaj bez primjene Uredbe (EU) br. 182/2011 odrediti neto iznose koji proizlaze iz uporabe dobrovoljne modulacije.
               
            
                  (6)
               
               
                  Uredbu (EZ) br. 378/2007 potrebno je stoga odgovarajuće izmijeniti,
               
            DONIJELI SU OVU UREDBU:
      Članak 1.
      Uredba (EZ) br. 378/2007 mijenja se kako slijedi:
      
                  1.
               
               
                  U članku 4. stavku 1. uvodni tekst zamjenjuje se sljedećim:
                  „1.   Neto iznose koji proizlaze iz primjene dobrovoljne modulacije će utvrditi Komisija putem provedbenih akata bez primjene članka 6.a na temelju:”.
               
            
                  2.
               
               
                  Članak 6. zamjenjuje se sljedećim:
                  „Članak 6.
                  1.   Komisija će putem provedbenih akata donijeti posebne odredbe za uključenje dobrovoljne modulacije u programiranje ruralnog razvoja. Ti provedbeni akti će se donijeti u skladu s postupkom uz pregled iz članka 6.a stavka 1.
                  2.   Komisija će putem provedbenih akata donijeti posebne odredbe za financijsko upravljanje dobrovoljnom modulacijom. Ti provedbeni akti će se donijeti u skladu s postupkom uz pregled iz članka 6.a stavka 2.”
               
            
                  3.
               
               
                  Dodaje se sljedeći članak:
                  „Članak 6.a
                  1.   Komisiji će pomagati Odbor za ruralni razvoj uspostavljen Uredbom (EZ) br. 1698/2005. To je odbor u smislu uredbe (EU) br. 182/2011 (*).
                  Pri upućivanju na ovaj stavak, primjenjuje se članak 5. Uredbe (EU) br. 182/2011.
                  2.   Komisiji će pomagati Odbor za poljoprivredne fondove uspostavljen Uredbom (EZ) br. 1290/2005. To je odbor u smislu Uredbe (EU) br. 182/2011.
                  Pri upućivanju na ovaj stavak, primjenjuje se članak 5. Uredbe (EU) br. 182/2011.
                  
                     (*)  Uredba (EU) br. 182/2011 Europskog parlamenta i Vijeća od 16. veljače 2011. o utvrđivanju pravila i općih načela u vezi s mehanizmima nadzora država članica nad izvršavanjem provedbenih ovlasti Komisije (SL L 55, 28.2.2011., str. 13).”"
						
               
            Članak 2.
      Ova Uredba stupa na snagu dvadesetog dana od dana objave u Službenom listu Europske unije.
      
         Ova je Uredba u cijelosti obvezujuća i izravno se primjenjuje u svim državama članicama.
         Sastavljeno u Strasbourgu 16. studenoga 2011.
         
            
               Za Europski parlament
            
            
               Predsjednik
            
            J. BUZEK
         
         
            
               Za Vijeće
            
            
               Predsjednik
            
            W. SZCZUKA
         
      
      
         (1)  SL C 132, 3.5.2011., str. 87.
      
         (2)  Mišljenje Europskog parlamenta od 13. rujna 2011. (još nije objavljeno u Službenom listu) i odluka Vijeća od 20. listopada 2011.
      
         (3)  SL L 95, 5.4.2007., str. 1.
      
         (4)  SL L 55, 28.2.2011., str. 13.